OpenLLM-France/wikimedia huggingface dataset:
# EPMD

EPMD va ser un grup estatunidenc de hip-hop de Brentwood (Nova York), actiu des de 1987 a 1999; un dels més prominents del rap de la costa est. El nom del grup és un acrònim de Erick and Parrish Making Dollars, en referència als seus membres Erick Sermon ("E Double") i Parrish Smith ("PMD"). Diamond J, DJ K La Boss i més tard DJ Scratch van ser DJs del grup. Van publicar el seu primer àlbum, Stricly Business, el 1988, en el qual s'incloïa l'èxit underground "Strictly Business", tema samplejat del "I Shot the Sheriff" d'Eric Clapton. Molts crítics van veure en aquest el seu àlbum més influent. A diferència del hip hop old school, que primerament estava basat en èxits de discoteca, però finalment es va fer més electrònic, EPMD va basar la seva música principalment en samples de rock i funk, popularitzant el seu estil, juntament amb Marley Marl i Public Enemy. "You're a Customer" combina parts del "Fly Like an Eagle" de Steve Miller, i del "Jungle Boogie" de Kool & the Gang, a més del "Cheap Sunglasses" de ZZ Top.

## Membres

* Erick Sermon aka E-Double: vocals, producció
* PMD (Parrish Smith): vocals, producció
* DJ Scratch (George Spivey): DJ
* DJ K La Boss - D.J., 1987-88
* Diamond J - D.J., 1986-87

## Discografia

* 1988: Strictly Business
* 1989: Unfinished Business
* 1990: Business As Usual
* 1992: Business Never Personal
* 1997: Back In Business
* 1999: Out Of Business

## Enllaços externs

* EPMD Web (anglès)
# Wilmot (Ohio)

Wilmot és una població dels Estats Units a l'estat d'Ohio. Segons el cens del 2000 tenia 335 habitants.

## Demografia

Segons el cens del 2000, Wilmot tenia 335 habitants, 124 habitatges, i 89 famílies. La densitat de població era de 808,4 habitants per km².
Dels 124 habitatges en un 37,1% hi vivien nens de menys de 18 anys, en un 61,3% hi vivien parelles casades, en un 5,6% dones solteres, i en un 28,2% no eren unitats familiars. En el 21,8% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,17.
Per edats la població es repartia de la següent manera: un 29,6% tenia menys de 18 anys, un 9,3% entre 18 i 24, un 34,3% entre 25 i 44, un 18,2% de 45 a 60 i un 8,7% 65 anys o més.
L'edat mediana era de 32 anys. Per cada 100 dones de 18 o més anys hi havia 93,4 homes.
La renda mediana per habitatge era de 38.750 $ i la renda mediana per família de 39.063 $. Els homes tenien una renda mediana de 31.042 $ mentre que les dones 26.406 $. La renda per capita de la població era de 14.141 $. Aproximadament el 3,5% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilmot». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Wilmot». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Nobuko Kondo

Nobuko Kondo (近藤 修子, 1 de desembre de 1956) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 4 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1981 | 4 | 0 |
| Total | 4 | 0 |

## Referències

* ↑ Japan Football Association(japonès)
# Anna Todd

Anna Todd (Dayton, 20 de març de 1989) és una escriptora estatunidenca, coneguda per la sèrie de novel·les romàntiques juvenils After, publicada en primera instància a la plataforma Wattpad.

## Biografia

Todd va créixer a Dayton a l'estat d'Ohio. Als 18 anys, es va casar amb un soldat de l'exèrcit nord-americà, i tots dos van anar a viure a Fort Hood a Texas, on Todd va treballar a la cadena de restaurants Waffle House i a la cadena de productes de bellesa Ulta Beauty. Per combatre l'avorriment de les bases militars, mentre el seu marit feia tasques militars a l'Iraq, va començar a escriure After, basant el personatge principal, Hardin Scott, en Harry Styles, del grup musical One Direction. La novel·la, que va començar publicant a la plataforma virtual Wattpad, es va convertir en una saga de novel·les de tipus fanfiction, destinades a lectores adolescents. L'èxit va fer que l'editorial Simon & Schuster les publiqués en paper i en format ebook el 2014 i que han estat traduïdes a diversos idiomes. L'adaptació cinematogràfica es va estrenar el 2019 a diversos països del món.

## Novel·les

* After (2014). «After. On tot comença». Traducció: Esther Roig. Barcelona: Edicions 62, 2014
* After We Collided (2014). «After. En mil bocins». Traducció: Esther Roig. Barcelona: Edicions 62, 2014
* After We Fell (2014). «After. Ànimes perdudes». Traducció: Esther Roig. Barcelona: Edicions 62, 2014
* After Ever Happy (2015). «After. Amor infinit». Traducció: Esther Roig. Barcelona: Edicions 62, 2015
* Before (2015). «After. Abans d'ella». Traducció: Esther Roig. Barcelona: Edicions 62, 2015
* Landon. Nothing More (2016). «Landon. Tot per tu». Traducció : Esther Roig. Barcelona: Columna, 2016
* Landon. Nothing Less (2016). «Landon. Ara i sempre». Traducció: Esther Roig. Barcelona: Columna, 2016
* Sisters. The Spring Girls (2017). «Sisters. Llaços infinits». Traducció: Núria Parés. Barcelona: Edicions 62, 2017
* Stars. The Brightest Stars (2018). «Stars. Estels fugaços». Traducció: Esther Roig. Barcelona: Edicions 62, 2018

## Referències

* ↑ TV3. «L'autora del fenomen "After", a Barcelona», 16-01-2015. [Consulta: 24 abril 2020].
* ↑ De la Puente, Alicia. «Wattpad o cómo convertirse en un escritor famoso: la historia de 'After' y Anna Todd» (en castellà). The Huffington Post, 17-01-2015. [Consulta: 1r setembre 2022].
* ↑ Kois, Dan «How One Direction Superfan Anna Todd Went From Waffle House Waitress to Next-Big-Author With Erotic Fan-Fic Series 'After'». Billboard, 17-07-2015.
* ↑ Alter, Alexandra «Harry Styles of One Direction Stars in Anna Todd's Novel». The New York Times, 21-10-2014. ISSN: 0362-4331.
* ↑ Odell, Amy «This 25-Year-Old Turned Her One Direction Obsession Into a Six-Figure Paycheck» (en anglès). Cosmopolitan, 21-10-2014.
* ↑ TV3. «Anna Todd, a Barcelona, tot un fenomen literari per a joves que neix a les xarxes». [Consulta: 24 abril 2020].
* ↑ Ellenbogen, Rachael «When Is Anna Todd's ‘After’ Movie Coming Out? Release Date Revealed» (en anglès). International Business Times, 24-07-2018.
* ↑ Todd, Anna. After (Sèrie After 1) (Edició en català). Grup62.
# Ctenomys magellanicus

Ctenomys magellanicus és una espècie de mamífer rosegador de la família dels ctenòmids. Viu a l'extrem meridional de Sud-amèrica, a l'Argentina i Xile, incloent-hi l'arxipèlag de la Terra del Foc. El seu hàbitat natural és l'estepa patagona. Hi ha indicis que està en declivi des de fa dècades, motiu pel qual la Unió Internacional per a la Conservació de la Natura (UICN) el classifica com a «espècie vulnerable».

## Referències

* ↑ Bidau, C.; Lessa, E.; Ojeda, R. Ctenomys magellanicus. UICN 2008. Llista Vermella d'espècies amenaçades de la UICN, edició 2008, consultada el 2 febrer 2015.
# Ctenomys minutus

Ctenomys minutus és una espècie de mamífer rosegador histricomorf de la família. Viu a Bolívia (departament de Santa Cruz) i el Brasil (Santa Catarina, Mato Grosso i Rio Grande do Sul).

## Referències

* ↑ Dunnum, J.; Bernal, N. Ctenomys minutus. UICN 2008. Llista Vermella d'espècies amenaçades de la UICN, edició 2008, consultada el 5 gener 2009.
# Ctenomys mariafarelli

Ctenomys «mariafarelli» és una espècie de rosegador de la família dels ctenòmids. És endèmic del departament de Santa Cruz (Bolívia). Té una llargada total de 254-295 mm, una cua de 73-85 mm i un pes de 173-364 g. Es tracta d'un nomen nudum perquè l'espècie encara no ha sigut descrita formalment. Azurduy la descrigué en una publicació electrònica el 2005, però els criteris del Codi Internacional de Nomenclatura Zoològica vigents en aquell moment requerien que els nous tàxons fossin descrits en una publicació impresa.

## Referències

* ↑ James L. Patton; Ulyses F. J. Pardiñas; Guillermo D'Elía Mammals of South America, Volume 2: Rodents. University of Chicago Press, 2015, p. 847-848. ISBN 022616960X.
# Ctenomys opimus

Ctenomys opimus és una espècie de mamífer rosegador de la família dels ctenòmids. Viu a l'Argentina, Bolívia, Xile i el Perú. Es tracte d'un animal diürn i crepuscular que s'alimenta de les arrels, tiges o fulles de la majoria de plantes del seu entorn. El seu hàbitat natural és la puna. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Dunnum, J.; Vargas, J.; Bernal, N.; Zeballos, N.; Vivar, E.; Patterson, B. Ctenomys opimus. UICN 2008. Llista Vermella d'espècies amenaçades de la UICN, edició 2008, consultada el 1 febrer 2015.
# Coves de Son Monjo

Les coves de Son Monjo és un jaciment arqueològic prehistòric format per coves naturals als vessants del torrent des Tarongers, a la possessió de Son Monjo de ses Rotes, al municipi de Llucmajor, Mallorca
Al vessant oest del torrent hi ha sis coves, mentre que al vessant est se'n troben deu. Són coves que foren emprades i retocades en temps prehistòric. Actualment algunes tenen el sostre enderrocat en part, però d'altres es conserven en bon estat i encara s'empren per a diferents usos.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 67. ISBN 84-500-5970-4.
* ↑ de Luna, J; i col «Jaciments arqueològics Tom I» (pdf). Catàleg de béns immobles [Llucmajor], 2000, pàg. 7 i 10 [Consulta: 13 novembre 2012].
# Coves de Son Verí de Baix

Les coves de Son Verí de Baix són un conjunt de quatre petites coves naturals emprades en època prehistòrica, situades a la població de s'Arenal, al torrent de na Clot al lloc anomenat sa Torrentera, en terrenys que pertanyien a la possessió de Son Verí de Baix, al municipi de Llucmajor, Mallorca.
Les coves es troben dues a una part del torrent i les altres dues enfrontades a aquelles a l'altra part. Les de la primera part estan en mal estat, una d'elles té el sostre enfonsat i l'altra s'empra com a femer. Les altres dues es troben en bon estat, malgrat que una hagi estat tancada parcialment en temps moderns amb una paret de pedra seca.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 58. ISBN 84-500-5970-4.
* ↑ de Luna, J; i col «Jaciments arqueològics Tom VI» (pdf). Catàleg de béns immobles [Llucmajor], 2000, pàg. 30 [Consulta: 7 novembre 2012].
# Coves de l'Aranya

Les coves de l'Aranya són un conjunt de coves post-paleolítiques prop del riu Escalona a Bicorp, municipi del País Valencià.
Les coves són conegudes perquè s'hi troben pintures rupestres representant una cacera de cabres i una escena d'una figura humana, la recol·lectora de mel, pujant per lianes per obtenir mel d'abelles silvestres. Les coves van ser descobertes a inicis del segle xx per un professor local. Des de 1998, formen part de l'Art rupestre de l'Arc Mediterrani de la Península Ibèrica, dins la declaració de Patrimoni de la Humanitat:
* Abric I, amb el codi 874-394 de Patrimoni de la Humanitat. Hi conté 9 figures antropomorfes i zoomorfes.
* Abric II, amb el codi 874-396. Hi conté 51 figures antropomorfes i zoomorfes.
* Abric III, amb el codi 874-397. Hi conté 63 figures antropomorfes i zoomorfes.

## Referències

* Grimberg, Carl. Història Universal, volum 1 «L'alba de la civilització» 1a edició, 1983 isbn = 9686024301 | OCLC = 434385182 ed Daimon.
# Lo que sé de Lola

Lo que sé de Lola és una pel·lícula de coproducció franco-espanyola del 2006 dirigida per Javier Rebollo, coautor també del guió. Es va estrenar al Festival Internacional de Cinema de Sant Sebastià 2006.

## Sinopsi

Léon és un home solitari que no treballa en res ni es relaciona amb ningú llevat amb la seva mare anciana. a la que cuida, i que contempla el món com un espectacle. Quan la seva mare mor, decideix trencar la seva solitud roba el correu dels veïns i escolta les converses de la gent. Un queda un dia fascinat per Lola, una noia espanyola que s'instal·la al costat del seu pis, i, des de llavors, decideix contemplar-la únicament i anotar tots els detalls quotidians en un quadern, encara que la dona no arriba mai a adonar-se de l'existència de Léon.

## Repartiment

* Michaël Abiteboul... Léon
* Lola Dueñas... Dolores
* Carmen Machi... Carmen
* Lucienne Deschamps ... mare de Léon
* Victoria Sáez ... Motor Girl
* Saeed Khan ... Pakistanès
* Jacky Nercessian ... Fals serraller

## Nominacions i premis

* XXI Premis Goya: Nominada al millor director novell.
* Festival de Cinema de Londres: Premi Fipresci.
* Guanyadora del VIII Festival Internacional de Cinema de Seül.
* Festival de Cinema Espanyol de Nantes: Premi Juli Verne.

## Referències

* ↑ La película "Lo que sé de Lola", de J.Rebollo, gana el Gran Premio del Festival de Seúl, Cadena Ser, 16 de setembre de 2007
* ↑ Lo que sé de Lola a Fotogramas
* ↑ Lo que sé de Lola al web dels Goya
* ↑ 'Lo que sé de Lola' obtiene el premio de la crítica del festival de Londres, El País, 3 de novembre de 2006
* ↑ La película «Lo que sé de Lola», de J.Rebollo, ganadora del Festival de Cine de Seúl, ABC, 16 de setembre de 2007
* ↑ 'Lo que sé de Lola' gana el premio del Festival de Cine de Nantes Arxivat 2017-02-14 a Wayback Machine., Diario Vasco, 27 de març de 2007

## Enllaços externs

* ‘Lo que sé de Lola’: un cortometraje de 112 minutos a espinof.com
# Lo scopone scientifico

Lo scopone scientifico és una pel·lícula de comèdia italiana del 1972 dirigida per Luigi Comencini amb guió de Rodolfo Senego. Considerada l'exponent de la commedia all'italiana. Ha estat integrada, com a pel·lícula representativa, en la llista de les 100 film italiani da salvare.

## Sinopsi

Una anciana americana rica viatja cada any a Roma amb el seu xofer George per jugar al joc de cartes scopone amb el desvalgut Peppino i la seva dona Antonia. L'escenari anual es manté inalterable: dona les participacions inicials perquè puguin jugar i, finalment, guanya el joc, trencant el somni de la parella d’obtenir una victòria i millorar la seva sort a la vida. Finalment, la seva filla Cleòpatra busca venjança en nom dels seus pares.

## Repartiment

* Bette Davis - Anciana americana
* Joseph Cotten - George
* Alberto Sordi - Peppino
* Silvana Mangano - Antonia
* Antonella Demaggi - Cleopatra
* Mario Carotenuto - El Professor
* Domenico Modugno - Righetto

## Notes de producció

Bette Davis va rebre el guió durant les tres setmanes de vacances a un spa a La Costa a Carlsbad (Califòrnia). Al cap de 24 hores, l'actriu va arribar a Roma per rodar, i aleshores va saber al plató que el diàleg de la pel·lícula es reprendria en italià. L'actriu va declarar més tard: «Alberto Sordi, el vaig sobrenomenar Alberto Sordid. Em va semblar imperdonable la seva negativa a parlar anglès amb mi, ja que parlava un anglès excel·lent ».
Aquesta pel·lícula és la tercera en què Davis i Joseph Cotten han estat junts al plató. Anteriorment havien protagonitzat Beyond the Forest (1949) i Hush… Hush, Sweet Charlotte (1964).

## Reconeixements

* 1973 - David di Donatello
** Millor actor principal a Alberto Sordi
** Millor actriu principal a Silvana Mangano
* 1973 - Nastro d'argento
** Millor actor secundari a Mario Carotenuto

## Referències

* ↑ La produzione del cinema italiano oggi, di Alessandro Grande, Associazione Cineasti Italiani
* ↑ Storia del cinema italiano, di Lino Aulenti, Libreria universitaria.it
* ↑ I registi: dal 1930 ai giorni nostri, di Roberto Poppi, Gremese Editore
* ↑ Rete degli Spettatori
* ↑ Mother Goddam de Whitney Stine, amb comentaris de Bette Davis, Hawthorn Books, 1974, pp. 333-34 (ISBN 0-8015-5184-6)
* ↑ Cronologia al web dels David di Donatello
* ↑ 1973 Arxivat 2019-11-04 a Wayback Machine. a l'Albo d'Oro dels Nastri d'Argento

## Bibliografia

* Adriano Aprà, Luigi Comencini, Il cinema e i film, Edizione Marsilio, Venezia, 2007 ISBN 88-317-9264-4

## Enllaços externs

* Tràiler de la pel·lícula a YouTube
# Crenicichla inpa

Crenicichla inpa és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 16,8 cm de longitud total.

## Distribució geogràfica

Es troba a Sud-amèrica: conca del riu Amazones al Brasil.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cryptothele

Cryptothele és un gènere d'aranyes araneomorfes. Són aranyes que es troben al Sud-est d'Àsia i la zona d'Austràlia. L'any 2006 es va replantejar la seva validesa i actualment el gènere Cryptothele s'ha incorporat a la família dels zodàrids (Zodarioidea).

## Sistemàtica

Gènere Cryptothele L. Koch, 1872
* Cryptothele alluaudi Simon, 1893 (Seychelles)
* Cryptothele ceylonica O. P-Cambridge, 1877 (Sri Lanka)
* Cryptothele collina Pocock, 1901 (Índia)
* Cryptothele cristata Simon, 1884 (desconegut)
* Cryptothele doreyana Simon, 1890 (Nova Guinea, Queensland)
* Cryptothele marchei Simon, 1890 (Nova Caledònia, Marianes)
* Cryptothele sundaica Thorell, 1890 (Singapur, Sumatra, Java)
** Cryptothele sundaica amplior Kulczynski, 1911 (Illes Sunda)
** Cryptothele sundaica javana Kulczyn'ski, 1911 (Java)
* Cryptothele verrucosa L. Koch, 1872 (Samoa, Fiji)

## Vegeu també

* Classificació de les aranyes

## Referències

* ↑ «The World Spider Catalog, V13.5 by N. I. Platnick © 2000 — 2013 AMNH».
# Los Sabandeños

Los Sabandeños és una agrupació de música popular canària nascuda el 1965 a Tenerife, Illes Canàries. Són els màxims exponents de la música tradicional de Canàries i un grup molt reconegut en l'àmbit internacional.
En els seus discs i concerts han abordat els diversos gèneres que componen el repertori folklòric de Canàries i, paral·lelament, han difós el ric cançoner llatinoamericà. En el seu repertori s'hi poden trobar cançons tradicionals, cançons pròpies i versions adaptades.

## Discografia

* Folías parranderas (1966)
* Segunda grabación (1967)
* Estampa herreña (1968)
* Los Sabandeños (1968)
* Los Sabandeños (1969)
* Antología del folklore canario vol. 1 (1970)
* Misa sabandeña (1970)
* Cantan a Hispanoamérica vol. 1 (1971)
* Antología del folklore canario vol. 2 (1972)
* Antología del folklore canario vol. 3 (1973)
* Cantan a Hispanoamérica vol. 2 (1973)
* Cantan a Hispanoamérica vol. 3 (1974)
* Cantata del mencey loco (1975)
* Sentencias del tata viejo (1975)
* A Cuba (1976)
* Guanche (1977)
* Las seguidillas del salinero (1977)
* Canarios en la independencia de Latinoamérica (1979)
* Cantos canarios (1980)
* San Borondón (1980)
* Boleros canarios de amor y trabajo (1982)
* La rebelión de los gomeros (1983)
* Cadena de isas (1984)
* Llamarme guanche (1985)
* Homenaje Canarias y Venezuela (1986)
* En directo (1987)
* En concierto (1988)
* Lo mejor de Los Sabandeños vol. 1 (1988)
* Lo mejor de Los Sabandeños vol. 2 (1988)
* Lo mejor de Los Sabandeños vol. 3 (1988)
* Americanarias (1989)
* Historia de Los Sabandeños (1989)
* 25 aniversario (1990)
* A la luz de la luna (1990)
* Grandes éxitos (1991)
* Íntimamente (1991)
* Amor y carnaval (1992)
* Canario (1993)
* Romántico (1993)
* Atlántida (1994)
* Clásicos canarios (1994)
* Bolero (1995)
* Grandes éxitos (1995)
* Sus mayores éxitos (1995)
* Bolero edición USA vol. 1 (1996)
* Bolero edición USA vol. 2 (1996)
* 30 años cantándole al mundo (1996)
* Mar (1996)
* Atlántida y otros grandes éxitos (1997)
* Gardel (1997)
* 19 nombres de mujer (1998)
* Tierra agua mar fuego (1998)
* Canarias canta (1999)
* Platino (1999)
* Tres reyes magos (2000)
* Al aire de un bolero (2001)
* Grandes éxitos (2001)
* La música y la palabra (2001)
* Teide y Nublo (2001)
* Con Latinoamérica (2002)
* Grandes duetos (2003)
* Antología (2003)
* Cuba profunda (2005)
* Al cabo del tiempo (amb María Dolores Pradera) (2006)
* Diamante (2006)
* 40 años en concierto (2007)
* Personajes (2008)
* Te canto un bolero (amb María Dolores Pradera) (2008)
* Lo que da la parra (2008)
* Misa sabandeña (2009)
* Sus 50 mejores canciones (2011)
* Amoríos (2011)
* La huella del guanche (amb l'Orquestra Simfònica de Tenerife) (2012)
* 60 canciones de oro (2012)
* A viva voz (2012)
* Lo mejor de Los Sabandeños (2013)

## Referències

* ↑ .El grupo Los Sabandeños regresará en octubre a Venezuela 17 años después, a Crónicas de la Emigración, 1/7/2013 (castellà)

## Enllaços externs

* Los Sabandeños - Lloc web oficial
# Crispina

Crispina o Brúcia Crispina (en llatí Bruttia Crispina) va ser una dama romana coneguda per ser consort de l'emperador Còmmode.
Era filla de Gai Bruci Present (Gaius Bruttius Praesens) i es va casar amb l'emperador Còmmode l'any 177. El sofista Juli Pòl·lux va compondre un epitalami per a aquesta ocasió. Va ser infidel al seu marit i va ser acusada probablement per Ànnia Lucil·la, germana de Còmmode, que se'n va divorciar uns anys després del matrimoni i la va desterrar a l'illa de Capreae on va ser assassinada poc després.

## Referències

* ↑ Ramsay, William. «Crispina». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Lohr

Lohr (en alsacià Lohr) és un municipi francès, situat a la regió del Gran Est, al departament del Baix Rin. L'any 1999 tenia 522 habitants. Limita al nord-est amb Petersbach, a l'est amb la Petite-Pierre, al sud-est amb Schœnbourg, al sud amb Bust i al nord-oest amb Ottwiller.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 525 | 537 | 548 | 513 | 478 | 522 |

## Administració

Llista d'alcaldes :
| Període | Identitat | Partit |
| 2001- | Frédy Gerber | |
# Lluís Vall-llosera

Lluís Vall-llosera (s. XVIII - XIX) fou un organista de Sant Cugat de Barcelona. L'onze de novembre de 1804 es va presentar a les oposicions convocades pel Capítol de Girona al magisteri de l'orgue.

## Referències

* ↑ Gregori i Cifré, Josep Maria «Inventaris dels fons musicals de Catalunya. La Música a la Catedral de Girona». Bellaterra. Universitat Autònoma de Barcelona, 2019.